16. 7. 90 De Europæiske Fællesskabers Tidende Nr. C 174/53 
4. Projekterne skal udvælges efter nedenstående prioriteringsrækkefølge, idet den førstnævnte metode er 
reglen og den sidstnævnte metode undtagelsen: 
Projektdeltagerne udvælges på grundlag af den i artikel 6, stk. 3, sædvanlige procedure for indkaldelse af 
forslag, som offentliggøres i De Europæiske Fællesskabers Tidende. 
Kommissionen kan endvidere, efter en særlig procedure og på de nedennævnte vilkår, udvælge forslag, 
hvis de kan yde et særligt lovende og betydningsfuldt bidrag for så vidt angår emnets originalitet, den 
videnskabelige og tekniske fremgangsmådes nyhedsværdi eller den foreslåede gennemførelsesmetodologi, 
idet der samtidig tages hensyn til forslagsstillernes særlige karakteristika. 
En positiv teknisk vurdering af sådanne forslag er ikke i sig selv tilstrækkelig begrundelse til at udvælge 
et givet projekt; den særlige procedure kan således kun finde anvendelse, såfremt en vurdering af projektets 
karakter, som beskrevet ovenfor, ikke berettiger til anvendelse af den normale procedure med indkaldelse 
af forslag. 
Den særlige procedure skal afsluttes inden den generelle procedure, så det er muligt nøjagtigt at afgøre, 
hvor stort et beløb der er til rådighed for Fællesskabets finansielle deltagelse i de projekter, der udvælges 
på grundlag af den sædvanlige procedure. Afslutningsdatoen for den særlige procedure offentliggøres 
hvert år i De Europæiske Fællesskabers Tidende. 
Beløbet for Fællesskabets finansielle deltagelse i det samlede antal projekter, der udvælges på grundlag af 
den særlige procedure, fastsættes hvert år under hensyntagen til de udvalgte projekter og ud fra meget 
strenge kvalitetskriterier. Beløbet må under ingen omstændigheder overskride 15%; det kan hvert år tages 
op til revision i lyset af erfaringerne. 
For at sikre en fuldstændig gennemsigtig fremgangsmåde udarbejder Kommissionen en vejledning med 
en nærmere forklaring af samtlige de regler, der gælder for denne særlige procedure. 
5. I projekterne skal deltage mindst to indbyrdes uafhængige partnere, der er etableret i forskellige medlems­
stater. 
6. Kommissionen kan opfordre deltagerne til at oprette en europæisk økonomisk firmagruppe (EØFG) eller 
indgå andre arrangementer med henblik på gennemførelse af projekter, såsom store projekter, der giver 
mulighed for decentraliseret forvaltning, som er tilpasset det pågældende projekts særlige behov. 
7. Formidlingen af den viden, der opnås under gennemførelsen af projekterne, sker dels inden for særprogram­
met og dels ved hjælp af en centraliseret aktion, der gennemføres i overensstemmelse med den i artikel 4, 
stk. 3, i afgørelse 90/221 /Euratom, EØF omhandlede afgørelse. 
Forslag til Rådets beslutning om et særprogram for forskning og teknologisk udvikling inden 
for bioteknologi (1990-1994) 
KOM(90) 160 endelig udg. — SYN 265 
(Forelagt af Kommissionen den 3. maj 1990) 
(90/C 174/08) 
RÅDET FOR DE EUROPÆISKE FÆLLESKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig arti­
kel 130 Q, stk. 2, 
under henvisning til forslag fra Kommissionen, 
i samarbejde med Europa-Parlementet, 
under henvisning til udtalelse fra det Økonomiske og 
Sociale Udvalg, og Rådet har ved sin afgørelse 90/221/Euratom, EØF(1) 
vedtaget det tredje rammeprogram for Fællesskabets 
indsats inden for forskning og teknologisk udvikling 
(1990-1994), som bl.a. fastsætter, hvilke foranstaltnin­
ger der skal gennemføres for at udvikle de videnskabeli­
ge kundskaber og den tekniske kompetence, som Fæl­
lesskabet har brug for, hvis det fuldt ud skal kunne 
spille sin rolle på miljøområdet, herunder inden for 
området bioteknologi; nærværende beslutning skal 
træffes i lyset af den i præamblen til ovennævnte afgø­
relse anførte begrundelse; 
ud fra følgende betragtninger: (i) EFT nr. L 117 af 8. 5.1990, s. 28. 
Nr. C 174/54 De Europæiske Fællesskabers Tidende 16. 7. 90 
Ifølge Traktatens artikel 130 K iværksættes rammepro­
grammet ved hjælp af særprogrammer, der udarbejdes 
i forbindelse med hver enkelt foranstaltning; 
der bør foretages et skøn over de nødvendige EF-midler 
til gennemførelse af dette særprogram; det endelige 
beløb vedtages af Budgetmyndigheden i overensstem­
melse med de finansielle overslag for 1988 til 1992, 
der er vedlagt den interinstitutionelle aftale af 28. juni 
1988 i1), og i overensstemmelse med eventuelle finansiel­
le overslag for 1993 og 1994; 
I henhold til artikel 4 og bilag I i afgørelse 90/221/ 
Euratom, EØF omfatter det anslåede beløb til hele 
rammeprogrammet 57 mio. ECU til centraliseret for­
midling og udnyttelse af resultaterne; disse midler skal 
fordeles på de forskellige aktioner i forhold til de dertil 
afsatte beløb; som følge af dette særprograms størrelse 
i forhold til aktionen inden for »Biovidenskab og 
-teknologi« bør det anslåede beløb for de til dette 
program nødvendige midler nedsættes med 1,64 mio. 
ECU, der afsættes til nævnte centraliserede aktion under 
overholdelse af Traktatens artikel 130 P, stk. 2, andet 
punktum; 
Kommissionen bør stå for gennemførelsen af dette pro­
gram; for at lette Kommissionen gennemførelsen af sine 
opgaver er medlemsstaterne, i henhold til Traktatens 
artikel 5, forpligtede til at yde al den bistand, der er 
nødvendig for gennemførelsen, bl.a. inden for rammer­
ne af et udvalg; 
dette program bør hovedsagelig gennemføres på grund­
lag af udvalgte forsknings- og udviklingsprojekter, 
hvori Fællesskabet deltager; Kommissionen anvender 
den sædvanlige ordning med indkaldelser af projektfor­
slag, der offentliggøres i De Europæiske Fællesskabers 
Tidende; der bør ligeledes anvendes en særlig procedu­
re, der tilsigter at bevare en vis fleksibilitet, som på 
baggrund af udviklingen og de stadig hurtigere teknolo­
giske fremskridt tillader Kommissionenen at tage hen­
syn til spontane forslag, forudsat at de er i overensstem­
melse med programmets mål; 
ved udvælgelsen af projekter, der skal gennemføres 
under programmet, bør der lægges særlig vægt på prin­
cippet om økonomisk og social samhørighed i Fælles­
skabet, projekternes tværnationale karakter og støtte 
til små og mellemstore virksomheder; 
kun i lyset af erfaringerne med gennemførelsen af dette 
program vil Kommissionen kunne foreslå og Rådet 
beslutte at supplere programmet med de i Traktatens 
artikel 130 L, 130 M og 130 O omhandlede midler, så­
fremt de bidrager til virkeliggørelsen af programmets 
(') EFT nr. L 185 af 15. 7. 1988, s. 33. målsætninger i overensstemmelse med den mulighed, 
der er omhandlet i artikel 2, stk. 2, i afgørelse 90/221/ 
Euratom, EØF; 
de foranstaltninger, Fællesskabet gennemfører for at 
styrke det videnskabelige og teknologiske grundlag for 
den europæiske industri og for at fremme udviklingen 
af dens konkurrenceevne, omfatter i henhold til Trakta­
tens artikel 130 G fremme af FTU-samarbejdet med 
tredjelande og internationale organisationer; denne 
form for samarbejde kan vise sig at være særlig frugtbar 
for gennemførelsen af dette program; 
som anført i bilag II til afgørelse 90/221/Euratom, EØF 
er det nødvendigt, at styrke den grundlæggende biologi­
ske viden som det fælles og integrerede grundlag, der er 
nødvendigt for anvendelse inden for landbrug, industri, 
ernæring og miljø; 
Udvalget for Videnskabelig og Teknisk Forskning 
(CREST) er blevet hørt — 
VEDTAGET FØLGENDE BESLUTNING: 
Artikel 1 
Det Europæiske Økonomiske Fællesskab vedtager et 
særprogram for forskning og teknologisk udvikling 
inden for bioteknologi, jf. bilag I, for et tidsrum på fem 
år regnet fra den 1. januar 1990. 
Artikel 2 
1. Det anslås, at der til gennemførelse af den aktion, 
der omhandles i denne beslutning, er behov for 164 mio. 
ECU over EF-budgettet. Herfra trækkes 1,64 mio. ECU 
til centraliserede aktiviteter vedrørende formidling og 
udnyttelse af resultaterne. Det resterende beløb på 
162,36 mio. ECU omfatter udgifterne til personale, om 
højst kan andrage 2%. Den omtrentlige fordeling af 
midlerne er anført i bilag II. 
2. Træffer Rådet en afgørelse i henhold til arti­
kel 1, stk. 4, i afgørelse 90/221/Euratom, EØF, tilpasses 
nærværende beslutning under hensyn til den trufne 
afgørelse. 
3. Budgetmyndigheden afgør, hvor store bevillinger 
der kan rådes over i de enkelte regnskabsår. 
Artikel 3 
De nærmere bestemmelser for programmets gennemfø­
relse er anført i bilag III. 
16. 7. 90 De Europæiske Fællesskabers Tidende Nr. C 174/55 
Artikel 4 
Satsen for Fællesskabets økonomiske deltagelse fastsæt­
tes i overensstemmelse med bilag IV til afgørelse 
90/221 /Eurarom, EØF. 
Artikel S 
1. I 1992 tager Kommissionen programmet op til for­
nyet vurdering og meddeler Rådet og Europa-Parlamen­
tet resultaterne heraf i en rapport, der i givet fald 
ledsages af ændringsforslag. 
2. Ved programmets udløb foretager Kommissionen 
en evaluering af de opnåede resultater. Den sender 
Rådet og Europa-Parlamentet en rapport herom. 
3. Ved udarbejdelsen af rapporterne tages der hensyn 
til de målsætninger, der er opstillet i bilag I til denne 
beslutning, og til bestemmelserne i artikel 2, stk. 4, i 
afgørelse 90/221 /Euratom, EØF. 
Artikel 6 
1. Kommissionen er ansvarlig for gennemførelsen af 
programmet. Den bistås af et udvalg, der består af 
repræsentanter for medlemsstaterne, i det følgende be­
nævnt »udvalget«, og som har Kommissionens repræ­
sentant som formand. 
2. I de kontrakter, Kommissionen indgår, angives par­
ternes rettigheder og forpligtelser, herunder regler for 
formidling, beskyttelse og udnyttelse af forskningsresul­
taterne, i overensstemmelse med de i medfør af Trakta­
tens artikel 130 K, stk. 2, vedtagne bestemmelser. 
3. For hvert år opstilles et arbejdsprogram, som i givet 
fald ajourføres, med angivelse af målene og den type 
projekter, der skal gennemføres, samt de økonomiske 
bestemmelser, der skal vedtages i denne forbindelse. 
Kommissionen udarbejder indkaldelser af projektfor­
slag eller udbud på grundlag af de årlige arbejdspro­
grammer. 
Artikel 7 
1. I de i artikel 8, stk. 1, omhandlede tilfælde forelæg­
ger Kommissionens repræsentant udvalget et udkast til 
de foranstaltninger, der skal træffes. Udvalget afgiver 
en udtalelse om dette udkast inden for en frist, som 
formanden kan fastsætte under hensyntagen til det på­
gældende spørgsmåls hastende karakter. Den udtaler 
sig med det flertal, som er fastsat i Traktatens artikel 
148, stk. 2, for vedtagelse af de afgørelser, som Rådet 
skal træffe på forslag af Kommissionen. Under af­
stemninger i udvalget tillægges de stemmer, der afgives 
af repræsentanterne for medlemsstaterne, den vægt, der 
er fastlagt i nævnte artikel. Formanden deltager ikke i 
afstemningen. 2. Kommissionen vedtager de påtænkte foran­
staltninger, når de er i overensstemmelse med udvalgets 
udtalelse. 
3. Er de påtænkte foranstaltninger ikke i overensstem­
melse med udvalgets udtalelse, eller er der ikke afgivet 
nogen udtalelse, forelægger Kommissionen straks Rådet 
et forslag til de foranstaltninger, der skal træffes. Rådet 
træffer afgørelse med kvalificeret flertal. 
4. Har Rådet efter udløbet af en måned fra forslagets 
forelæggelse for Rådet ikke truffet nogen afgørelse, 
vedtages de foreslåede foranstaltninger af Kommis­
sionen. 
Artikel 8 
1. Den i artikel 7 fastsatte procedure anvendes i for­
bindelse med: 
— opstilling og ajourføring af de i artikel 6, stk. 3, 
omhandlede arbejdsplaner 
— vurderingen af de i bilag III, punkt 2, omhandlede 
projekter samt af beløbet for Fællesskabets anslåede 
bidrag til disse projekter, når de henhører under 
den i bilag III, punkt 4, omhandlede generelle proce­
dure, og når beløbet overskrider 5 mio. ECU 
— vurderingen af alle projekter, der henhører under 
den i bilag III, punkt 4, omhandlede særlige proce­
dure, samt af Fællesskabets anslåede bidrag til disse 
projekter 
— de foranstaltninger, der skal træffes for at evaluere 
programmet. 
2. Kommissionen kan høre udvalget om alle spørgs­
mål, der falder ind under programmets anvendelsesom­
råde. 
3. Kommissionen underretter udvalget om: 
— udviklingen i programmet 
— udkast til indkaldelser af forslag efter artikel 6, 
stk. 3 
— de i bilag III, punkt 2, omhandlede projekter, som 
henhører under den generelle procedure, og hvortil 
Fællesskabets bidrag ikke overskrider 5 mio. ECU, 
samt om resultaterne af evalueringen af disse pro­
jekter 
— de i bilag III, punkt 2, omhandlede ledsageforan­
staltninger 
— de i bilag III, punkt 2, omhandlede samordnede 
aktioner. 
Artikel 9 
I forbindelse med gennemførelsers af dette program 
kan der ligeledes om fornødent træffes afgørelse om 
supplerende programmer i medfør af Traktatens artikel 
Nr. C 174/56 De Europæiske Fællesskabers Tidende 16. 7. 90 
130 L, om deltagelse i medfør af artikel 130 M og om med Traktatens artikel 130 N, bemyndiget til at for-
fællessforetagender eller enhver anden struktur i medfør handle de internationale aftaler, hvori de nærmere be-
af artikel 130 O. stemmelser for samarbejdet fastlægges. 
Indgåelse af sådanne aftaler vedtages efter fremgangs-
Artikel 10 måden i Traktatens artikel 130 Q, stk. 2. 
Hvis samarbejdet med tredjelande og internationale 
organisationer om målene for dette program indebærer Artikel 11 
juridiske forpligtelser mellem Fællesskabet og de berør­
te tredjeparter, er Kommissionen, i overensstemmelse Denne beslutning er rettet til medlemsstaterne. 
BILAG / 
De videnskabelige og tekniske mål samt indhold 
Dette specifikke program er i fuld oversstemmelse med den fremgangsmåde der er indeholdt i det tredie 
rammeprogram hvad angår de videnskabelige og tekniske mål og de tilgrund liggende hensigter, som det 
forfølger. 
Rammeprogrammets paragraf 4a i bilag II udgør en integrerende del af det foreliggende specifikke program. 
Der vil blive udført præ-normativ forskning for hvert af de nedenfor beskrevne områder med vægten lagt på 
de sikkerhedsmæssige vurderinger af nye teknikker og ukendte produkter. 
De etiske og sociale følger af den bioteknologiske udvikling vil blive overvåget og studeret. Indfaldsvinklen 
vil blive tværfaglig, og repræsentanter fra de forskellige berørte fag, erhverv og aktiviteter vil blive involveret. 
Der lægges særlig vægt på de områder af bioteknologien, der omfattes af Fællesskabets forskning. Ved alle 
projekter, der gennemføres inden for disse rammer, skal kontrahenterne fremlægge oplysninger, på grundlag 
af hvilke de sociale, etiske og økologiske virkninger af deres undersøgelser kan vurderes til bunds, og hvor 
nødvendigt, fremlægge godkendelser fra de myndigheder, der er ansvarlige. 
Der vil gennem hele programmet blive anvendt informationsteknologi til indsamling, central registrering, 
analyse, formidling og simulering af data. 
Der vil blive tale om forskning på molekyle-, celle-, organisme- og populationsniveau. De forskellige niveauer 
vil blive samordnet. 
Det følgende giver en analytisk beskrivelse af programmets indhold baseret på og under hensyntagen til de 
ovennævnte bestanddele. 
Område 1: Molekylærbiologisk indfaldsvinkel 
Proteinstruktur og -funktion 
Forskningen i dette emne har to mål. For det første at forstå og styre biologiske funktioner, der udføres af 
proteiner (enzymer, hormoner, antistoffer, receptorer, legemstrukturer osv.), for det andet at fremstille 
skræddersyede proteiner, der imødekommer menneskets særlige behove (nye lægemidler, industrielle enzymer, 
kunstige organer osv.). 
Af målområderne kan nævnes enzymer og proteiner associeret med biologiske membraner, der deltager i 
energiomdannelse (kemo-osmotiske enzymer); immunglobuliner og disses vekselvirkninger med antigener, 
protein »messengers« og -receptorer. Det sidstnævnte område er beslægtet med den nedenfor beskrevne 
forskning i biologiske kommunikationssystemer. 
Et særligt mål med programmet er analyse af en række membran-proteiner for så vidt angår forholdet mellem 
struktur og funktion. 
Geners struktur og funktion 
Det endelige mål er at tilvejebringe tilstrækkelig viden til rationel udnyttelse af biologiske arter af betydning 
for landbrug og industri og til diagnose af genetiske lidelser. Studiet af genkommunikationen i repræsentative 
16. 7. 90 De Europæiske Fællesskabers Tidende Nr. C 174/57 
arter vil blive videreført på to niveauer: nøjagtig lokalisering af generne i kromosomerne (gen-kortlægning) 
og detaljeret bestemmelse af geners kemiske sammensætning (gen-sekvensering). 
I programmet vil man søge at udvide sekvenseringsarbejdet til at omfatte hele gær-genomet hvis gen-struktur 
og -organisation (genom) kan sammenlignes med genomet hos planter og dyr og påbegynde et EF-tiltag med 
sekvensering af generne i en model-plantesort {Arabidopsis) og fysisk kortlægning af Drosophila. Dette 
arbejde vil supplere forskningen med BRIDGE-programmet med henblik på at kortlægge generne i en model­
plantesort Arabidopsis og sekvensere nogle af kromosomerne i gær. 
Der vil blive holdt snæver kontakt med forskningen under programmet for analyse af det humane genom, så 
udviklingen inden for metodologi og kortlægnings- og sekvenseringsteknik kan videreformidles til gensidig 
fordel. 
Et særligt mål er sekvensering af over 10 millioner nukleotider i de undersøgte organismer. 
Gen-ekspression 
For fuldt ud at udnytte den ovennævnte viden om gen-strukturen skal der, i en række modeller af praktisk 
betydning forskes i de processer, hvorigennem den information, der som DNA er oplagret i generne, udtrykkes 
i form af aktive proteiner. Transkriptionsfaktorer og RNA-polymeraser, og disses vekselvirkninger med 
signaler, ligander og DNA vil blive undersøgt. Et særligt mål er analysen af en række DNA-polymeraser og 
transkriptionsfaktorer i gær, planter og pattedyrceller. 
Område 2: Forskning på celle- og organismeniveau 
Celle-regenerering, reproduktion og udvikling af levende organismer 
For at tilvejebringe den basisviden, der kræves til den bioteknologiske udvikling, vil der blive foretaget 
sammenlignende undersøgelser af faser i formeringsprocessen (meiotisk konjugation, gamet—packaging«, 
gamet-genkendelse og befrugtning), celle celle-vekselvirkning og celledeling hos dyr og planter. Forskninger 
vil blive koncentreret om udviklingsstyring, celle-specialisering og celle-totipotenti hos højerestående organis­
mer med udgangspunkt i de simpleste strukturer, nemlig gameter, æg, celledelingsstammer og disses omdannel­
se til organer og embryoner. 
Hvad angår præ-normativ forskning vil der samtidig hermed blive udarbejdet in vitro test-systemer, der vil 
tage hensyn til moderne medicinpræparaters høje specificitet samt deres potentielle toksiske virkninger under 
celle differentiering og organogenesis. 
Dyrs, planters og mikrobers metabolisme; væsentlige fysiologiske systemer 
Målet er at give industrien og landbruget den basisviden, der kræves til en mere rationel udnyttelse af 
ressourcerne inden for produktion, forarbejdning og husdyravl. Nye dyremodeller, der bedre stemmer overens 
med humant materiale, vil blive udviklet til biologiske analyser, der om nødvendigt indbefatter brug af 
transgene dyr til studier af menneskelig sundhed og beskyttelsen af denne. 
Forskningen vil berøre de mekanismer, der styrer nogle af de metaboliske aktiviteters biologiske funktioner hos 
arter af betydning for mennesket (af særlige mål kan nævnes produktion og sekretion hos mikroorganismer, 
metabolismens veje under ekstreme vilkår, nitrat-assimilering hos planter, fødeudnyttelse og metabolismesty­
ring hos dyr osv.). 
Kommunikationssystemer i levende materiale 
Målet er at give industriens bioteknologer og landbrugget og den medicinske sektor en ny indfaldsvinkel til 
studiet af levende systemers kompleksitet. Dette nye emne vil blive studeret på celle- og systemniveau. 
Forskningen vil blive koncentreret om immun- og nervesystemerne. De immunologiske undersøgelser vil blive 
rettet mod den komplekse vekselvirkning mellem de tre vigtigste celletyper (celler med overfladeantigener, 
T-lymfocytter og B-lymfocytter), der er årsag til kroppens reaktioner over for fremmede stoffer (antigener). 
Angående præ-normative mål vil der blive udviklet farmaceutiske og toksikologiske test-systemer som 
specielt retter sig mod immunreaktioner i »drug targeting« og som sådan immunotoksikologi. Synergi med 
proteinteknik vil blive tilsikret. 
Nr. C 174/58 De Europæiske Fællesskabers Tidende 16. 7. 90 
Inden for neurobiologien vil forskningen blive koncentreret om hjernens basisenhed, neuronet. Der vil først 
og fremmest blive lagt vægt på produktion, frigørelse og specifik modtagelse af de kemiske »messengers«, 
som neuronerne anvender til at kommunikere indbyrdes og med mål-celler, f.eks. muskler og kirtler. Et 
særligt mål med programmet er biokemisk, farmakologisk og genetisk karakterisering af nyligt opdagede 
neuroreceptor-systemer, med henblik på mulige anvendelser inden for diagnose og behandling af patologisk 
adfærd. Vekselvirkningen mellem neuroner og udviklingen af neurale netværk vil også blive studeret. 
Forskningen skal supplere projekter under Esprit- og Science-programmerne, der vedrører neurobiologiens 
informationsmæssige, adfærdsmæssige, kognitive og fysiologiske aspekter. 
Område 3: Økologi og populationsbiologi 
Økologiske konsekvenser af bioteknologien 
Målet er at undersøge bioteknologiens indvirkning på miljøet, herunder navnlig udledning af levende 
organismer i miljøet i tilknytning til Fællesskabets industri-, landbrugs- og miljøpolitikker. 
Navnlig med hensyn til mikroorganismer vil der blive foretaget en systematisk analyse af mulige negative 
virkninger under hensyntagen til kravet om en tilbundsgående forståelse af de implicerede økosystemer. 
Forskningen vil omfatte analyse af repræsentative eksempler på vekselvirkninger mellem mikrobe-populatio­
ner indbyrdes og, på et senere stadium, med deres værtsorganismer; undersøgelser af, hvilke virkninger 
introduktion af genetisk ændrede mikroorganismer kan få på naturlige mikrobe-populationer i forskellige 
miljøer; undersøgelse af genetisk ændrede organismers adfærd og indvirkning på økosystemer (herunder, 
som et supplement til den igangværende forskning i BRIDGE-programmet, fisk og insekter). 
Bevaring af genetiske ressourcer 
Målet er at indkredse og forstå, hvilke konsekvenser tabet af genetisk diversitet kan medføre. Der vil blive 
søgt tilvejebragt, indsamlet og videreformidlet viden om den genetiske »erosion« hos planter, dyr og 
mikroorganismer. 
Den taksonomiske forskning vil få nye input fra molekylærbiologien, som kan give specifik og målrettet 
støtte til decentrale samlinger af biotisk materiale; der vil blive indledt en systematisk vurdering af den 
resterende genetiske ustabilitet hos arter, der anvendes i landbruget og industrien, og som har betydning 
regionalt eller af traditionsbetingede årsager. 
Disse aktiviteter vil blive gennemført i samarbejde med relevante internationale organisationer og lande uden 
for Det Europæiske Fællesskab. 
Forskningen på dette felt vil blive knyttet til EF-programmer, der indeholder miljømæssige emner. 
BILAG II 
Omtrentlig fordeling af midlerne i procent for tidsrummet 1990 til 1994 
(%) 
Område 1 — Molekylærbiologisk indfaldsvinkel 35-40 
Område 2 — Biologisk på celle- og organismeniveau 45-55 
Område 3 — Økologisk og populationsbiologi 10-15 
Fordelingen mellem de forskellige områder udelukker ikke muligheden af, at projekter kan dække flere 
områder. 
16. 7. 90 De Europæiske Fællesskabers Tidende Nr. C 174/59 
BILAG lll 
Nærmere bestemmelser om programmets gennemførelse og videreformidling og udnyttelse 
af resultaterne 
1. Kommissionen gennemfører programmet på grundlag af det videnskabelige og tekniske indhold, som 
defineret i bilag I. 
2. De i artikel 3 omhandlede bestemmelser for programmets gennemførelse omfatter: forskningsprojekter 
og projekter vedrørende teknologisk udvikling, ledsageforanstaltninger og samordnede aktioner. 
Projekterne gennemføres på grundlag af forsknings- og udviklingskontrakter med omkostningsdeling. 
Ledsageforanstaltningerne består i iværksættelse af aktiviteter, der sikrer en forsvarlig teknisk gennemførel­
se af programmet samt forvaltning og evaluering heraf: endvidere en passende videreformidling af 
resultaterne samt adgang til disse, samordning, uddannelse og orientering af deltagerne i programmet. 
De samordnede aktioner er defineret i finansforordningen. 
3. Deltagelse i projekterne er åben for fysiske eller juridiske personer, der er etableret i Fællesskabet, 
såsom universiteter, forskningsorganisationer og industrivirksomheder, herunder små og mellemstore 
virksomheder, eller sammenslutninger heraf, bl.a. europæiske økonomiske firmagrupper (EØFG). 
Fysiske eller juridiske personer, der er etableret i lande, der har indgået aftaler med Fællesskabet om 
teknisk-videnskabeligt samarbejde, kan, såfremt det indebærer gensidige fordele, deltage i de projekter, 
der iværksættes som led i dette program. Sådanne kontrahenter modtager ikke finansiel støtte fra 
Fællesskabet. De bidrager til de generelle administrationsomkostninger. 
4. Projekterne skal udvælges efter nedenstående prioriteringsrækkefølge, idet den førstnævnte metode er 
reglen og den sidstnævnte metode undtagelsen: 
Projektdeltagerne udvælges på grundlag af den i artikel 6, stk. 3, sædvanlige procedure for indkaldelse af 
forslag, som offentliggøres i De Europæiske Fællesskabers Tidende. 
Kommissionen kan endvidere, efter en særlig procedure og på de nedennævnte vilkår, udvælge forslag, 
hvis de kan yde et særligt lovende og betydningsfuldt bidrag for så vidt angår emnets originalitet, den 
videnskabelige og tekniske fremgangsmådes nyhedsværdi eller den foreslåede gennemførelsesmetodologi, 
idet der samtidig tages hensyn til forslagsstillernes særlige karakteristika. 
En positiv teknisk vurdering af sådanne forslag er ikke i sig selv tilstrækkelig begrundelse til at udvælge 
et givet projekt; den særlige procedure kan således kun finde anvendelse, såfremt en vurdering af projektets 
karakter, som beskrevet ovenfor, ikke berettiger til anvendelse af den normale procedure med indkaldelse 
af forslag. 
Den særlige procedure skal afsluttes inden den generelle procedure, så det er muligt nøjagtigt at afgøre, 
hvor stort et beløb der er til rådighed for Fællesskabets finansielle deltagelse i de projekter, der udvælges 
på grundlag af den sædvanlige procedure. Afslutningsdatoen for den særlige procedure offentliggøres 
hvert år i De Europæiske Fællesskabers Tidende. 
Beløbet for Fællesskabets finansielle deltagelse i det samlede antal projekter, der udvælges på grundlag af 
den særlige procedure, fastsættes hvert år under hensyntagen til de udvalgte projekter og ud fra meget 
strenge kvalitetskriterier. Beløbet må under ingen omstændigheder overskride 15%; det kan hvert år tages 
op til revision i lyset af erfaringerne. 
For at sikre en fuldstændig gennemsigtig fremgangsmåde udarbejder Kommissionen en vejledning med 
en nærmere forklaring af samtlige de regler, der gælder for denne særlige procedure. 
5. I projekterne skal deltage mindst to indbyrdes uafhængige partnere, der er etableret i forskellige medlems­
stater. 
6. Kommissionen kan opfordre deltagerne til at oprette en europæisk økonomisk firmagruppe (EØFG) eller 
indgå andre arrangementer med henblik på gennemførelse af projekter, såsom store projekter, der giver 
mulighed for decentraliseret forvaltning, som er tilpasset det pågældende projekts særlige behov. 
7. Formidlingen af den viden, der opnås under gennemførelsen af projekterne, sker dels inden for særprogram­
met og dels ved hjælp af en centraliseret aktion, der gennemføres i overensstemmelse med den i artikel 4, 
stk. 3, i afgørelse 90/221/Euratom, EØF omhandlede afgørelse.